KYK: Man uit gebou gered nadat een hom dood val | Netwerk24
KYK: Man uit gebou gered nadat een hom dood val
Deur Jana Marx 05 September 2018 11:51
'n Brandweerman wat besig was om'n brand by die Gautengse departement van gesondheid in Sauerstraat in die middestad van Johannesburg te blus, het 23 verdiepings uit die gebou geval.
'n Foto wat van die brandende gebou geneem is. Foto: Verskaf
In 'n video wat deur 'n joernalis op die toneel geneem is, kan gesien word hoe die lyk bedek word.
Volgens Michael Sun, burgemeesterslid vir openbare veiligheid van die Johannesburg-metro, wat op die toneel is, is drie ander brandweermanne nog vasgekeer in die brandende gebou en 'n polisiehelikopter is besig om hulle te red. Volgens Sun is daar geen personeellede van die departement in die gebou oor nie; dit is reeds ontruim. Dis nog onbekend wat die brand veroorsaak het. Die polisie is op die toneel.
'n Brandweerman word uit die brandende gebou van die Gautengse gesondheidsdepartement gered. Foto: Verskaf
Brig. Mathapelo Peters, provinsiale polisiewoordvoerder, het van die voorval verneem en kon nie onmiddellik meer besonderhede verskaf nie.
Foster Mohale, woordvoerder van die nasionale departement van gesondheid, het via sy bronne op die toneel bevestig dat dit die departement van gesondheid se gebou is wat brand, en nie die departement van behuising, soos wat berig word nie.